Diari Oficial de la Generalitat Valenciana


Sumari del DOGV 2101, del 13-09-1993 (1993/829158)

RESOLUCIÓ de 30 de juliol de 1993, del Conseller de Sanitat i Consum, per la qual crea el comitè avaluador de reaccions adverses a traves del programa bàsic de notificació voluntària dirigit a tots els professionals sanitaris que presten els seus serveis en l'àmbit de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2101

Data del DOGV
:   13-09-1993

Secció del DOGV
:   ALTRES DISPOSICIONS

Número del document
:   1993/829158


Data del document
:   30-07-1993

Organisme emissor
:   Conselleria de Sanitat i Consum

Tipus de document
:   Resolució

Anàlisi jurídica

Resolució de 30 de juliol de 1993, del Conseller de Sanitat i Consum, per la qual crea el comitè avaluador de reaccions adverses a través del programa bàsic de notificació voluntària dirigit a tots els professionals sanitaris que presten els seus serveis en l'àmbit de la Comunitat Valenciana.  
La Conselleria de Sanitat i Consum, des de l'any 1986, forme part del Programa de Notificació Voluntària a través de targeta groga.  
L'esmentat programa ha estat consolidat en la Llei 25/1990, de 20 de desembre, del Medicament, que, en els seus articles 57 i 58, regula, a més de l'obligació dels professionals sanitaris de declarar amb celeritat els efectes tòxics o inesperats que pogueren haver estat causats pels medicaments, l?establiment del Sistema Espanyol de Farmacovigilància que, sota la coordinació del Ministeri de Sanitat i Consum, integra les activitats que les administracions sanitàries realitzen per a recollir i elaborar la informació sobre reaccions adverses als medicaments.  
L'Ordre de 1 de juny de 1990, de la Conselleria de Sanitat i Consum, per la qual crea el Centre Autonòmic Valencià d'Informació de Medicaments (Cavime), estableix, en el seu article 2.6, que, entre d'altres, té la funció d'establir i fomentar activitats de farmacovigilància en col·laboració amb el Programa Nacional de Farmacovigilància.  
L'Ordre de 22 de març de 1993, de la Conselleria de Sanitat i Consum, per la qual aprova el text refós del Reglament Orgànic i Funcional de la Conselleria de Sanitat i Consum, en desplegament del Decret 3/1993 de 25 de gener, estableix, en el seu capítol II, article 15.2 de la Secretaria General, la dependència de l'Area de Planificació Sanitària dels responsables dels programes establerts o que s'establesquen segons el Decret 47/1.988 de 12 d'abril, pel qual s'aprova el Pla de Programes Especials i Grups Assessors Tècnics de la Conselleria de Sanitat i Consum i en el seu . capítol VI, article 26.D, del Servei Valencià de Salut, l?exercici per part de l?Area de Prestacions i Assistència Farmacèutica de les funcions pròpies del Centre Autonòmic Valencià d'Informació de Medicaments, entre les quals es troba l'anteriorment mencionada.  
Amb data 7 de juliol de 1993, el Conseller de Sanitat i Consum ha nomenat el responsable del Programa de Farmacovigilància de la Conselleria de Sanitat i Consum.  
Per tot això i d'acord amb el conveni subscrit entre la Generalitat Valenciana i el Ministeri de Sanitat i Consum en matèria de farmacovigilància, especialment pel que fa a l'exposició tercera, atés que la Conselleria de Sanitat i Consum disposa dels mitjans suficients per a efectuar el Programa de Farmacovigilància en l?àmbit de la seua zona geogràfica; com també allò previst en l?estipulació tercera quant a l'avaluació i classificació per mitjà d'un comitè dirigit per un professional d'acreditada experiència en matèria d'avaluació de medicaments, resolc  
Primer  
La creació del Comitè Avaluador de Reaccions Adverses de la Comunitat Valenciana com a òrgan avaluador i classificador de les comunicacions dels professionals sanitaris de la Comunitat Valenciana a reaccions adverses a medicaments i productes sanitaris comercialitzats a Espanya dins del programa de notificació voluntària rebudes per mitjà de la targeta groga.  
Segon. Composició i funcionament:  
1. El comitè actuarà en ple o en comissió delegada.  
2. El ple del comitè es reunirà preceptivament amb periodicitat màxima bimestral d'acord amb les indicacions del president, que, així mateix, podrà convocar-lo amb caràcter extraordinari- La comissió delegada haurà de reunir-se amb una periodicitat màxima de quinze dies.  
3. El ple crearà el grup consultiu que estarà format per experts en àrees clínico- sanitàries específiques, la funció del qual consistirà en donar suport al comitè avaluador, al Programa de Farmacovigilància de la Conselleria de Sanitat i Consum o a tots dos en aquelles situacions especials de la seua competència que, pel seu interès, transcendència o complexitat, així ho aconsellen.  
4. El ple, que serà presidit pel Conseller de Sanitat i Consum, estarà constituït pels següents vocals:  
a) Per raó del seu càrrec:  
- El responsable del Programa de Farmacovigilància de la Comunitat Valenciana.  
- El responsable de l?Area de Prestacions i Assistència Farmacèutica del Servei Valencià de Salut o el responsable del Centre Autonòmic Valencià d'Informació de Medicaments (Cavime) del Servei Valencià de Salut.  
- Els tècnics superiors de farmacovigilància del Servei Valencià de Salut.  
b) Designats:  
- Un nombre màxim de dotze, entre professionals sanitaris i tècnics d'experiència i reconegut prestigi, pertanyents a institucions sanitàries de la Comunitat Valenciana, universitats, entitats, societats científiques, etc., que seran nomenats pel Conseller de Sanitat i Consum i entre els quals hauran de figurar obligatòriament especialistes en farmacologia clínica, farmàcia d'hospital, pediatria, neurologia, dermatologia i infermeria.  
c) La presidència del ple podrà ser delegada en el responsable del Programa de Farmacovigilància de la Comunitat Valenciana.  
La secretaria corresponent serà exercida per un dels tècnics superiors de farmacovigilància del Servei Valencià de Salut.  
5. La comissió delegada, que serà presidida pel responsable el Programa de Farmacovigilància de la Comunitat Valenciana, estarà integrada per aquells membres designats pel ple, entre els quals hauran de formar part els tècnics superiors de farmacovigilància del Servei Valencià de Salut.  
València, 30 de juliol de 1993.- El Conseller de Sanitat i Consum: Joaquín Colomer Sala.